google/wiki40b huggingface dataset:
मनशेरजी खरेघाट

पारसी समुदाय के पथप्रदर्शक मनशेरजी पेस्तनजी खरेघाट ( Mancherji Pestanji Khareghat) का जन्म दिसंबर, 1864 में हुआ था। आप बचपन से ही बड़े मेधावी थे। मुख्य रूप से गणित की समस्याओं को हल करके आपने अपनी कुशलता का परिचय दिया। मैट्रीकुलेशन की परीक्षा में आप 13 वर्ष की उम्र में ही उत्तीर्ण हो गए और तत्पश्चात् कालेज की पढ़ाई छोड़कर इंडियन सिविल सर्विस की परीक्षा के लिये अपने को तैयार किया। इनाम और छात्रवृत्ति प्राप्त करते हुए आपने गौरवपूर्ण ढंग से 1882 में उस परीक्षा में सफलता प्राप्त की और वकालत की पढ़ाई को जारी रखा। न्यायालयों में जाते समय आपने देखा कि एक स्त्री ने अपने पति की हत्या का प्रयास किया जिसके लिये उसे प्राणदंड की सजा दी गई। इसे देखकर आपने अपने पिता को लिखा कि मेरे विचार से "यह प्राणदंड की आज्ञा निर्दयतापूर्ण न्याय" है।
भारत लौटने पर आप सहायक कलेक्टर, मैजिस्टे्रट, सहायक न्यायाधीश और सेशन न्यायाधीश के रूप में क्रमश: थाना, बस्ती बरौंच और शिकारपुर में रहे। जब आप रत्नगिरि में में सेशन न्यायाधीश थे, आप बंबई के उच्च न्यायालय की बेंच पर आसीन किए गए। परंतु आप शीघ्र ही छुट्टी पर चले गए जिसका प्रमुख कारण प्राणदंड की सजा के प्रति अपनी अनिच्छा प्रकट करना था। आप पुन: रत्नगिरि के सेशन जज बना दिए गए जहाँ आप संन्यासी की भाँति धार्मिकतापूर्ण जीवन व्यतीत करने के कारण सबके द्वारा पूजित तथा प्रशंसित हुए। गरीब जनता के लिये आपके हृदय में जो स्नेह था उसके कारण उनकी सेवा करने के लिये आपने अवकाशप्राप्ति की उम्र तक पहुँचने के पूर्व ही सरकारी नौकरी से त्यागपत्र दे दिया। पारसी पंचायत के "बोर्ड ऑव ट्रस्टी" के सभापति के रूप में आप जीवन के अंतिम दिनों तक कार्य करते रहे।
यूरोपीय केन्द्रीय बैंक

यूरोपीय केन्द्रीय बैंक (European Central Bank / ECB ; फ्रांसीसी: Banque centrale européenne), यूरो के लिए केन्द्रीय बैंक है जो यूरोक्षेत्र की मौद्रिक नीति का निर्धारण करता है। यूरोक्षेत्र में यूरोपीय संघ के १९ देश हैं और यह विश्व के सबसे बडे मुद्राक्षेत्रों में से एक है। यह विश्व के सबसे महत्वपूर्ण केन्द्रीय बैंकों में से एक है।
प्यार किया तो डरना क्या (1998 फ़िल्म)

संक्षेप

मुस्कान (काजोल) एक अनाध लड़की है, जो अपने भाई, विशाल (अरबाज़ ख़ान) और चाचा (धर्मेन्द्र) के साथ गाँव में रहती है। मुस्कान अपनी पढ़ाई पूरी करने के लिए मुम्बई जाना चाहती है। बाद में उसका भाई उसे मुम्बई जाने की इजाजद दे देता है। वहाँ उसकी मुलाक़ात सूरज (सलमान खान) से होती है। सूरज को मुस्कान से प्यार हो जाता है और उसके कई बार कोशिश करने के बाद, मुस्कान को भी उससे प्यार हो जाता है।
एक दिन मुस्कान से मिलने विशाल आता है। सूरज उसे मुस्कान का प्रेमी समझ लेता है और दोनों में लड़ाई हो जाती है, जिसमें सूरज को बहुत मार पड़ती है। बाद में उसे मुस्कान से पता चलता है कि वो उसका भाई है। वो मुस्कान और विशाल से माफी मांगता है। विशाल को सूरज बिलकुल भी पसंद नहीं आता है। उसे ऐसा लगता है कि सूरज भरोसे के काबिल नहीं है और न ही वो किसी बात को गंभीरता से लेता है। वो मुस्कान को अपने साथ घर ले जाता है।
सूरज उसके गाँव जाता है, जहाँ उसे चाचा मिलते हैं, जिसकी वो जान बचाता है। उसके इस काम को देखते हुए विशाल उसे अपने आपको साबित करने का एक और मौका देता है। लेकिन उसमें सूरज विफल रह जाता है। विशाल अपनी बहन की शादी ठाकुर विजय सिंह (निर्मल पांडे) के भाई से कराने की सोचता है, बिना ये जाने कि वो ये शादी पुरानी दुश्मनी के कारण कर रहे हैं। इस कारण सूरज को इस शादी को रोकने के साथ साथ विशाल का दिल भी जीतना होता है।
सूरज का दोस्त सूरज के परिवार वालों को उस गाँव के बारे में बता देता है। सूरज का परिवार आ जाता है और सूरज की सौतेली माँ, मुस्कान को बहुत बुरा भला कहती है। सिंह परिवार और उसके गुंडे मिल कर मुस्कान को पकड़ने की कोशिश करते हैं, और सूरज, सूरज के पिता, विशाल और चाचा आ कर उसे बचाने की कोशिश करते हैं। सूरज की माँ अब उसकी परवाह करने लगती है और वो पुलिस को फोन कर देती है। विशाल भी सूरज की मुस्कान के साथ शादी के लिए मान जाता है।
द्विनाम पद्धति

द्विनाम पद्धति (Binomial nomenclature) जीवों (जंतु एवं वनस्पति) के नामकरण की पद्धति है। प्रसिद्ध वैज्ञानिक लिनिअस ने इसका प्रतिपादन किया। इसके अनुसार दिए गए नाम के दो अंग होते हैं, जो क्रमशः जीव के वंश (जीनस) और जाति (स्पीशीज) के द्योतक हैं। जैसे 'एलिअम सेपा' (प्याज)। यहाँ “एलिअम” वंश को और “सेपा” जाति को सूचित करता है।
भारतीय हाथी

रिहायिश

भारतीय हाथी झाड़ीदार जंगलों के पास रहते हैं, पर इनकी रिहायिश अन्य जगहों पर भी हो सकती है। ये स्वभाव से खानाबदोशी होते हैं और एक स्थान पर कुछ दिनों से ज़्यादा नहीं रहते हैं। ये जंगलों में रह सकते हैं पर खुले स्थान व घास वाली जगहों पर जाना पसंद करते हैं।

आकार

भारतीय हाथी लंबाई में ६.४ मीटर (२१ फ़ुट) तक पहुँच सकता है; यह थाईलैंड के एशियाई हाथी से लंबा व पतला होता है। सबसे लंबा ज्ञात भारतीय हाथी २६ फ़ुट (७.८८ मी) का था, पीठ के मेहराब के स्थान पर इसकी ऊँचाई 11 फ़ुट (3.4 मी), ९इंच (३.६१मी) थी और इसका वज़न ८ टन (१७९३५ पौंड) था। भारतीय हाथी अफ़्रीकी हाथियों जैसे ही दिखते हैं पर उनके कान छोटे होते हैं और दाँत छोटे होते हैं।

शारीरिक ढाँचा

चूँकि भारतीय हाथी एशियाई हाथियों की ही उपजाति हैं, अतः इनमें कोई खास फ़र्क नहीं है। भारतीय हाथियों के अफ़्रीकी हाथियों के मुकाबले कान छोटे होते हैं और माथा चौड़ा होता है। मादा के हाथीदाँत नहीं होते हैं। नर मादा से ज़्यादा बड़े होते हैं। सूँड अफ़्रीकी हाथी से ज़्यादा बड़ी होती है। पंजे बड़े व चौड़े होते हैं। पैर के नाखून ज़्यादा बड़े नहीं होते हैं। अफ़्रीकी पड़ोसियों के मुकाबले इनका पेट शरीर के वज़न के अनुपात में ही होता है, लेकिन अफ़्रीकी हाथी का सिर के अनुपात में पेट बड़ा होता है।

जनसंख्या व लुप्तप्रायता

विश्व वन्यजीव कोष भारतीय हाथी को काफ़ी जगह प्राप्य लेकिन विलुप्तप्राय मानता है। भारतीय हाथी की मौजूदा जनसंख्या २०,००० से २५,००० के बीच होगी. एशियाई हाथी विशेषज्ञ समूह द्वारा भारतीय हाथी को १९९६ में एक विलुप्तप्राय जाति के तौर पर वर्गीकृत किया गया भारतीय हाथियों को हाथीदाँत के लिए किए गए शिकार से, तथा जंगली इलाकों में इंसानी रिहायिश की वजह से रिहायिश की जगह में कमी तथा इंसानों के युद्धों से खतरा है। अलग अलग वन्यप्राणी अभयारण्यों में मौजूद जंगली हाथियों की पृथक संख्याओं को भी आनुवंशिक विविधता न होने से खतरा है। हाल ही में वन्यप्राणी अभियारण्यों के बीच कुछ गलियारे बनाए गए हैं ताकि जंगली हाथियों का देशांतरण हो सके।
आयरन मैन 3

कथानक

टोनी स्टार्क अपने विशाल बंगले में कई आयरन मैन सूट तैयार करता है और इसको लेकर उसका अपनी गर्लफ्रेंड पीपर पॉट्स से विवाद भी होता रहता है। वह लगातार 72 घंटे तक काम करता है लंबे समय से उसने गहरी नींद नहीं ली है।
आतंकवादी मैनडेरिन का आतंक दिन-प्रतिदिन बढ़ते जा रहा है जिससे सभी चिंतित है। पत्रकारों से बात करते हुए टोनी उसे धमकी देते हुए अपने घर का पता भी बता देता है। मैनडेरिन इसे अपने लिए चुनौती मानता है और टोनी के घर पर जबरदस्त हमला करता है। टोनी और उसकी गर्लफ्रेंड किसी तरह अपनी जान बचाते हैं।
टोनी को मृत मान लिया जाता है। उसके हथियार और शक्ति में पहले जैसी बात नहीं होती। वह अपने आपको एक अनजान जगह पर पाता है जहां 10 वर्ष का एक लड़का हर्ले उसकी मदद करता है।
किस तरह से टोनी फिर शक्तिशाली होता है। मैनडेरिन को ढूंढ निकालता है। किस तरह से उसे मैनडेरिन का राज पता चलता है, यह फिल्म का सार है।

सीक्वल

मशहूर हॉलीवुड अभिनेता रॉबर्ट डाउनी जूनियर फिल्म 'आयरन मैन' श्रृंखला फिल्मों की चौथी कड़ी को लेकर संशय में हैं। वेबसाइट 'एक्सप्रेस डॉट को डॉट यूके' के अनुसार, डाउनी जूनियर ने कहा, "भविष्य के बारे में अभी से कुछ नहीं कहा जा सकता।"
उन्होंने कहा, "जब पहली फिल्म 'आयरन मैन' आई थी, तब लोगों ने उसे काफी पसंद किया था। हमने हमेशा दर्शकों की उस पसंद का ध्यान रखा।"
हरीवाल

हरीवाल एक जाट गोत्र है।
वेदकाल

वेद का काल का जिसे ८००० से ३००० वर्ष पूर्व माना जाता है।
अंजलि बंसल

अंजलि बंसल पूर्व में एक वैश्विक सहयोगी और प्रबंध निदेशक है टीपीजी प्राइवेट इक्विटी के साथ और न्यू यॉर्क और मुंबई में मैकिन्से एंड कंपनी के साथ एक रणनीति सलाहकार है। उन्होंने स्पेंसर स्टुअर्ट के भारत की प्रैक्टिस की स्थापना की और उन्हें सफलतापूर्वक एक बेहद प्रतिष्ठित अखिल भारत मंच के रूप में विकसित किया। वह एशिया प्रशांत नेतृत्व टीम के एक भाग के रूप में भी एक वैश्विक साझीदार थी और एशिया प्रशांत बोर्ड और सीईओ अभ्यास का नेतृत्व किया। वह बिजनेस टुडे द्वारा और फॉर्च्यून मैगज़ीन द्वारा "इंडियन बिज़नेस में सबसे शक्तिशाली महिलाओं" में से एक के रूप में सूचीबद्ध थीं।

शिक्षा

उन्होंने गुजरात विश्वविद्यालय से कंप्यूटर इंजीनियरिंग में अपनी स्नातक स्तर की पढ़ाई पूरी की। भारतीय अंतरिक्ष अनुसंधान संगठन (इसरो) में एक संक्षिप्त कार्यकाल के बाद। इसरो के कार्यकाल के बाद अंजलि ने कोलंबिया विश्वविद्यालय से अंतर्राष्ट्रीय मामलों में भेदभाव के साथ अपनी स्नातकोत्तर की परीक्षा पूरी की, जहां उन्होंने अंतर्राष्ट्रीय वित्त और व्यापार में महारत हासिल की।

व्यवसाय

अंजलि ग्लैक्सोस्मिथक्लाइन (जीएसके) फार्मास्युटिकल्स इंडिया, बाटा इंडिया लिमिटेड, टाटा पावर और वोल्टास-टाटा एंटरप्राइज के सार्वजनिक बोर्डों पर एक स्वतंत्र गैर कार्यकारी निदेशक के रूप में कार्य करता है। वह टीपीजी प्रायव्हेट इक्विटी के साथ एक वैश्विक साझेदार और प्रबंध निदेशक हैं और न्यू यॉर्क और मुंबई में मैकिन्से एंड कंपनी के साथ एक रणनीति सलाहकार हैं। 
उन्होंने स्पेंसर स्टुअर्ट के भारत की प्रैक्टिस की स्थापना की और उन्हें सफलतापूर्वक एक बेहद प्रतिष्ठित अखिल भारत मंच के रूप में विकसित किया। वह एशिया प्रशांत नेतृत्व टीम के एक भाग के रूप में भी एक वैश्विक साझीदार थी और एशिया प्रशांत बोर्ड और सीईओ अभ्यास का नेतृत्व किया। वह बॉम्बे चैंबर ऑफ कॉमर्स एंड इंडस्ट्री (बीसीसीआई) की प्रबंध समिति और सीआईआई नेशनल कमिटी फॉर वुमन का हिस्सा कॉर्पोरेट कॉरपोरेट बोर्डों पर महिलाओं के लिए कॉरपोरेट गवर्नेंस कार्यक्रम के फिक्की सेंटर के सह-संस्थापक और चेयर भी हैं। अंजलि ने एक इंजीनियर के रूप में अपना कैरियर शुरू किया था।

मान्यता

२०१३ में बिजनेस टुडे द्वारा अंजलि को भारत में व्यापार में सबसे शक्तिशाली महिलाओं में से एक के रूप में नामित किया गया है। फॉर्च्यून इंडिया पत्रिका २०१२। २०११ में इंडिया टुडे।
रॉबर्ट जे शिलर

रॉबर्ट जे शिलर एक अर्थशास्त्री हैं जिन्हें "पूंजी के मूल्यों के लिए आनुभाविक विश्लेषण" पर शोध के लिए यूजीन फ़ामा और लार्स पीटन हान्सेन के साथ संयुक्त रूप से२०१३ के अर्थशास्त्र में नोबेल पुरस्कार से सम्मानित किया गया।
पैट्रिक हॅनरी

पैट्रिक हॅनरी (अंग्रेज़ी: Patrick Henry, जन्म: २९ मई १७३६, मृत्यु: ६ जून १७९९) संयुक्त राज्य अमेरिका के आरम्भिक दौर के एक राजनेता और वक्ता थे जिन्हें कभी-कभी उस देश के राष्ट्रपिताओं में भी गिना जाता है। उन्होंने अमेरिका के वर्जिनिया राज्य में ब्रिटेन के खिलाफ़ चलाये गए स्वतंत्रता संग्राम का नेतृत्व किया था और सन् १७७६ से १७७९ तक और फिर १७८४ से १७८६ तक के कालों में उस सूबे के राज्यपाल भी रहे थे। उन्हें अपने दिए गए "मुझे आज़ादी दो या मौत दो" (Give me Liberty, or give me Death) के नारे के लिए याद किया जाता है।

नाम का उच्चारण

पैट्रिक हॅनरी के पारिवारिक नाम 'हॅनरी' को कभी-कभी देवनागरी में 'हेनरी' भी लिखा जाता है, लेकिन ध्यान दीजिये की इसमें 'ह' पर लगी 'ऍ' की मात्रा का उच्चारण 'ए' की मात्रा से ज़रा भिन्न है।
मान कवि

मान कवि (१६२९ ई॰ - २२ अक्टूबर १६८० ई॰) मेवाड़ के महाराजा राजसिंह के दरबारी कवि थे। वो वीररस के कवि थे।
मातृवंश समूह डी

मनुष्यों की आनुवंशिकी (यानि जॅनॅटिक्स) में मातृवंश समूह डी या माइटोकांड्रिया-डी॰एन॰ए॰ हैपलोग्रुप D एक मातृवंश समूह है। इस मातृवंश के लोग ज़्यादातर पूर्वोत्तर एशिया (ख़ासकर साइबेरिया), मूल अमेरिकी आदिवासी समुदायों, मध्य एशिया और कोरिया में भारी संख्या में और पूर्वोत्तर यूरोप और मध्य पूर्व के दक्षिण-पश्चिमी एशियाई इलाक़ों में हलकी संख्या में मिलते हैं।
वैज्ञानिकों की मान्यता है के जिस स्त्री के साथ इस मातृवंश की शुरुआत हुई वह आज से क़रीब ४८,००० साल पहले पूर्व एशिया में कहीं रहती थी। ध्यान दें के कभी-कभी मातृवंशों और पितृवंशों के नाम मिलते-जुलते होते हैं (जैसे की पितृवंश समूह डी और मातृवंश समूह डी), लेकिन यह केवल एक इत्तेफ़ाक ही है - इनका आपस में कोई सम्बन्ध नहीं है।

अन्य भाषाओँ में

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।
उपसौर और अपसौर

उपसौर और अपसौर (Perihelion and Aphelion), किसी ग्रह, क्षुद्रग्रह या धूमकेतु की अपनी कक्षा पर सूर्य से क्रमशः न्यूनतम और अधिकतम दूरी है।
सौरमंडल में ग्रह सूर्य की परिक्रमा करते है, कुछ ग्रहों की कक्षाएं करीब-करीब पूर्ण वृत्ताकार होती है, लेकिन कुछ की नहीं।| कुछ कक्षाओं के आकार अंडाकार जैसे ज्यादा है या इसे हम एक खींचा या तना हुआ वृत्त भी कह सकते है। वैज्ञानिक इस अंडाकार आकार को "दीर्घवृत्त" कहते है। यदि एक ग्रह की कक्षा वृत्त है, तो सूर्य उस वृत्त के केंद्र पर है। यदि, इसके बजाय, कक्षा दीर्घवृत्त है, तो सूर्य उस बिंदु पर है जिसे दीर्घवृत्त की "नाभि" कहा जाता है, यह इसके केंद्र से थोड़ा अलग है। एक दीर्घवृत्त में दो नाभीयां होती है। चूँकि सूर्य दीर्घवृत्त कक्षा के केंद्र पर नहीं है, ग्रह जब सूर्य का चक्कर लगाते है, कभी सूर्य की तरफ करीब चले आते है तो कभी उससे परे दूर चले जाते है। वह स्थान जहां से ग्रह सूर्य से सबसे नजदीक होता है उपसौर कहलाता है। जब ग्रह सूर्य से परे सबसे दूर होता है, यह अपसौर पर होता है। जब पृथ्वी उपसौर पर होती है, यह सूर्य से लगभग १४.७ करोड़ कि॰मी॰(3janwari) (९.१ करोड़ मील) दूर होती है। जब अपसौर पर होती है, सूर्य से १५.२ करोड़ कि॰मी॰ (९.५ करोड़ मिल) दूर होती है। पृथ्वी, अपसौर (4 July)पर उपसौर पर की अपेक्षा सूर्य से ५० लाख कि॰मी॰ (३० लाख मील) ज्यादा दूर होती है।उपसौर की स्थिति 3जनवरी को होती है।
बंगाल का भीषण अकाल (१७७०)

१७७० का बांगाल का भीषण अकाल (बांग्ला : ৭৬-এর মন্বন্তর, छिअत्तरेर मन्वन्तर = छिहत्तर का अकाल) एक भीषण अकाल था जिससे गंगा के मैदान का निचला भाग (वर्तमान समय का बिहार और बंगाल) बुरी तरह प्रभावित हुआ था। यह अकाल १७६९ से १७७३ (बांग्ला पंचांग के अनुसार ११७८ से ११८०) तक रहा। ऐसा अनुमान है कि इस अकाल में १ करोड़ लोग मारे गये। १७७२ में वारेन हेस्टिंग्स की रिपोर्ट में कहा गया था कि प्रभावित क्षेत्रों के एक-तिहाई लोग इस अकाल में मारे गए थे। इस अकाल का विनाशकारी प्रभाव english east india company की शोषणपरख नीतियों के कारण बढ़ गया था।
जन्म चिह्न

लोकप्रिय मान्यताएँ

भारत में ऐसी कई लोकप्रिय मान्यताएँ हैं कि जन्म चिह्न से जीवन का भविष्य तय होता है। यह भी माना जाता है कि कुछ विशॅष हथेली में होने वाले च‌िन्ह वह जन्म से ही लेकर आते हैं लक्ष्मी का आशीर्वाद और भाग्य का साथ।
एचएएल एचटीटी-40

डिजाईन और विकास

एचटीटी-40 ऑल-मेटल, टैंडेम सीट एयरक्राफ्ट होगा जिसको 1,100 hp (820 कि.वॉ.) टर्बोप्रॉप इंजन से शक्ति मिलेगी।
2012 के मध्य तक इसका भविष्य संदेह में था क्योंकि भारतीय वायुसेना ने एचटीटी 40 की जगह को भरने के लिए पिलाटस पीसी-7 एमके 2 का ऑर्डर दे दिया था। सितम्बर 2012 में वायु सेना ने अनोपचारिक रूप से यह जताया कि उन्होंने एचटीटी-40 को पीसी-7 एमके 2 जो कि दुनिया का एक जाना माना वायुयान है जो दुनिया भर में अपनी सेवा पहले से ही दे रहा है, से दुगनी क़ीमत होने के कारण नकार दिया। एक एमओडी ऑफिसर ने कहा, "रणनीतिक प्रतिरक्षा सामग्री में घरेलू क्षमताओं को बढ़ने के लिए हम अधिक मूल्य चुकाने को तैयार होंगे पर क्या एचएएल इस बात पर कोई तर्क दे सकता है कि बेसिक ट्रेनर रणनीतिक रूप से अहम है[?]"  एचएएल ने आईएएफ़ की घोषणा की पुष्टि नहीं की कि वह एचटीटी-40 को नहीं खरीदेगी न ही कंपनी ने यह बताया कि इस वायुयान का विकास जारी रहेगा या नहीं। कंपनी के प्रवक्ता ने कहा," हम अपने सभी एमओडी मामलों/प्रस्तावों को गुप्त रखते हैं... हमारे सारे प्रोजेक्ट के राष्ट्रीय हित को ध्यान में रख के ही होते हैं हालांकि, उनमें से कुछ फलीभूत होने के लिए समय लेते हैं "। 
28 फेब्रुअरी8 2015 को यह रिपोर्ट किया गया कि भारतीय रक्षा मंत्रालय ने 68 एचएएल एचटीटी-40 ट्रेनर और 38 पिलाटस ट्रेनर को अपने वर्तमान के ट्रेनर को बदलने के लिये चुन लिया है।
21 जून 2015 को एचएएल ने हनीवैल जेरिट टीपीई332- 12बी को ट्रेनर को शक्ति देने के लिए चुना।
एचएएल ने 2 फरवरी 2016 को पहला प्रोटोटाइप बाहर निकाला।
31 मई 2016 को इसकी प्रथम उड़ान हुई। इसे एचएएल के चीफ टेस्ट पायलट, ग्रुप कैप्टन सुब्रमण्यम (रिटायर्ड) द्वारा उड़ाया गया। उड़ान 30 मिनट में खत्म हो गयी। पायलट ने अनेक चक्कर लगाये और वायुयान की परफॉर्मेन्स संतोषजनक पाई गयी।
बाड़ाभारती

बाड़ाभारती बिहार राज्य के मुज़फ्फ़रपुर जिले के मीनापुर प्रखण्ड में गाँव है। इसके उत्तर में बूढ़ीगंडक नदी एंव घसौत गाँव, दक्षिण में बाड़ाहसन गाँव, भेलाईपुर गाँव, पूर्व में मधुवन काँटी गाँव और पश्चिम में भी घसौत है। बाड़ाभारती गाँव के नाम से पंचायत है, जिस के अंतर्गत बाड़ाभारती, मधुवन काँटी, बाड़ाहसन, बज्रमुरिया, भेलाईपुर, पखनाहा और जितवार गाँव शामिल हैं।
शांता धनंजय

शांता धनंजय  को सन २००९ में भारत सरकार द्वारा कला के क्षेत्र में पद्म भूषण से सम्मानित किया गया था। ये तमिलनाडु राज्य से हैं।
सोडियम टेल्यूराइट

सोडियम टेल्यूराइट एक अकार्बनिक यौगिक है।
स्पुमावाइरस

स्पुमावाइरस एक विषाणु है।
पम्पोर

विवरण

पम्पोर केसर की कृषि व उत्पादन के लिए भारत-भर में प्रसिद्ध है।
परम-ईशान

मानव संसाधन विकास मंत्री ने आईआईटी गुवाहाटी में सुपर कंप्यूटर परम-ईशान का उद्घाटन किया।

परिचय

केन्द्रीय मानव संसाधन विकास मंत्री प्रकाश जावडेकर ने 19 सितंबर 2016 को आईआईटी गुवाहाटी में सुपर कंप्यूटर परम ईशान का उद्घाटन किया।
इस सुविधा से आईआईटी गुवाहाटी के छात्रों एवं अध्यापकों को काफी सहायता मिलने की उम्मीद है।
कोनर्सविल, इंडियाना

भूगोल और जलवायु

कोन्र्सविले ३9°39′14″N 85°8′16″W में स्थित है। शहर लगभग उत्तर-दक्षिण की ओर उन्मुख है। शहर का अधिकांश भाग व्हाइटवेटर नदी के पश्चिम कांटा के उत्तरी तट पर स्थित है। 
शहर में प्रति वर्ष ४१ इंच बारिश होती है। हिमपात २२ इंच है। लगभग 1/3 दिनों में औसत दर्जे का वर्षा होती है।  लगभग आधा दिनों में धूप रहते हैं।

अर्थव्यवस्था

आर्थिक आधार ज्यादातर निर्माण होता है, इसके बाद खुदरा और स्वास्थ्य देखभाल। सबसे बड़े नियोक्ता स्टैंट, वॉलमार्ट और जीई एनर्जी हैं।
फ्रीवेयर

फ्रीवेयर ("फ्री" तथा "सॉफ्टवेयर" से बना) ऐसा कम्प्यूटर सॉफ्टवेयर होता है जो कि उपयोग हेतु निःशुल्क या नाम मात्र के शुल्क पर उपलब्ध होता है। सॉफ्टवेयर जो कि फ्रीवेयर के तौर पर सन्दर्भित किया जाय लगभग हमेशा मालिकाना होता है। कमर्शियल सॉफ्टवेयर को कभी-कभी पेवेयर भी कहा जाता फ्रीवेयर ("फ्री" तथा "सॉफ्टवेयर" से बना) ऐसा कम्प्यूटर सॉफ्टवेयर होता है जो कि उपयोग हेतु निःशुल्क या नाम मात्र के शुल्क पर उपलब्ध होता है। सॉफ्टवेयर जो कि फ्रीवेयर के तौर पर सन्दर्भित किया जाय लगभग हमेशा मालिकाना होता है। कमर्शियल सॉफ्टवेयर को कभी-कभी पेवेयर भी कहा जाता है।

मापदण्ड

फ्रीवेयर के रूप में श्रेणीबद्ध सॉफ्टवेयर आमतौर पर असीमित समय के लिये बिना शुल्क या मौद्रिक के पूर्ण रूप से फंक्शनल होता है। फ्रीवेयर शून्य मूल्य पर उपलब्ध मालिकाना सॉफ्टवेयर हो सकते हैं।
 विकासकर्ता आम तौर पर सॉफ्टवेयर के कॉपी, वितरण या व्युत्पन्न (डेरिवेटिव) वर्क बनाने आदि के एक या एकाधिक अधिकार पर बन्दिश लगा देता है। सॉफ्टवेयर लाइसेंस प्रयोग के प्रकार पर बन्दिशें लगा सकता है जैसे व्यक्तिगत उपयोग, वैयक्तिक उपयोग, गैर-लाभकारी उपयोग, गैर-व्यावसायिक उपयोग, अकादमिक उपयोग, व्यावसायिक उपयोग या फिर इन सबका कोई संयोजन। जैसे कि लाइसेंस "व्यक्तिगत हेतु मुफ्त, गैर-व्यावसायिक उपयोग" हो सकता है।
तदनुसार, फ्रीवेयर मुफ्त तथा मुक्त स्रोत सॉफ्टवेयर हो भी सकता है और नहीं भी तथा इन दोनों में अन्तर करने हेतु फ्री सॉफ्टवेयर फाउण्डेशन प्रयोक्ता से फ्री सॉफ्टवेयर को "फ्रीवेयर" न कहने का अनुरोध करती है। इनमें प्रधान अन्तर ये हैं कि मुफ्त सॉफ्टवेयर बिना किसी बन्दिश के उपयोग, अध्ययन तथा संशोधित किया जा सकता है; फ्री सॉफ्टवेयर उपयोग हेतु स्वतन्त्रता का प्रसंग समाविष्ट करता है जबकि फ्रीवेयर फ्री-ऑफ-चार्ज का। फ्रीवेयर शेयरवेयर से भी अलग है, शेयरवेयर प्रयोक्ता से कुछ ट्रायल पीरियड के बाद या फिर अतिरिक्त सुविधायें हेतु भुगतान करने को कहता है।
कर्ज़ (2002 फ़िल्म)

संक्षेप

सावित्री देवी (किरन खेर) अपने पति के साथ हंसी-खुशी जीवन बिताते रहती है। उसे ठाकुर (आशुतोष राना) के काले कारनामों का पता चलता है और वो उसके अपराधों को सभी के सामने लाने की कोशिश करते रहती है। ठाकुर को जब इस बारे में पता चलता है तो वो उसके साथ बलात्कार करता है, जिससे वो गर्भवती हो जाती है। वो गर्भपात करना चाहते रहती है, लेकिन उसमें अड़चन आ जाती है, जिससे उसे बच्चे को जन्म देना ही पड़ता है। वो उसे अपने पास तो रखती है, लेकिन उससे प्यार नहीं करती है। वो अपने छोटे बेटे, राजा को ही प्यार करती है। वो जल्द ही शहर छोड़ कर चले जाती है और उस बच्चे कोई कोई और गोद ले लेता है। पुलिस के रिकॉर्ड के अनुसार योगराज मर चुका है। 
वो बच्चा बड़ा हो कर पुलिस इंस्पेक्टर सूरज (सनी देओल) बन जाता है। उसकी मुलाक़ात उसके छोटे भाई, राजा (सुनील शेट्टी) से होती है। कई सारे गलतफहमियों के बाद वे दोनों दोस्त बन जाते हैं। राजा अपनी माँ, सावित्री को अपने नए दोस्त से मिलाता है और उसकी माँ उसका स्वागत करती है।
सूरज को सपना से प्यार होता है, पर उसे पता चलता है कि राजा को भी सपना से प्यार है। इस कारण वो अपने प्यार को भूल जाने का फैसला करता है। सावित्री एक दिन राजनेता, युवराज से मिलती है और उसे एक अपराधी, ठाकुर बोलने लगती है। युवराज अपने आप को ठाकुर या उससे जुड़ा होने से साफ साफ इंकार कर देता है। सूरज को ये देख कर हैरानी होती है कि सावित्री उस पर आरोप क्यों लगा रही है। वो इस बारे में आगे जाँच पड़ताल करता है, जिससे उसे उसकी जन्म देने वाली माँ, और पिता का पता चलता है। उसे ये भी पता चलता है कि उसकी माँ उसे क्यों ठुकरा दिया था।
न्यूटन (इकाई)

परिभाषायें

एक न्यूटन वो बल है जो एक किलोग्राम की वस्तु पर लगकर उसे 1 मीटर प्रति सेकेंड का त्‍वरण उत्‍पन्‍न कर दे।
विक्रय

विक्रय अथवा बिक्री विपणन की एक प्रक्रिया है जिसमें कोई उत्पाद अथवा सेवा को धन अथवा किसी अन्य वस्तु के प्रतिफल के रूप में दिया जाता है। इसका तुल्य अंग्रेज़ी शब्द सेल अथवा सेल्स (Sales) है।
१६९२ ईसा पूर्व

१६९२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १६९२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
बायो-सेवर्ट का नियम

बायो-सेवर का नियम (Biot–Savart law) विद्युतचुम्बकत्व के अन्तर्गत एक समीकरण है जो किसी विद्युतधारा द्वारा किसी बिन्दु पर उत्पादित चुम्बकीय क्षेत्र B का मान बताता है। सदिश राशि B धारा के परिमाण, दिशा, लम्बाई, एवं बिन्दू से दूरी पर निर्भर करती है। यह नियम स्थिरचुम्बकीय स्थिति में ही वैध है और इससे प्राप्त B का मान एम्पीयर का नियम तथा गाउस का नियम से प्राप्त चुम्बकीय क्षेत्र से मेल खाते हैं। यह नियम सन १८२० में प्रतिपादित किया गया था। यह नियम कूलाम्ब के नियम से मिलता-जुलता नियम है, जो स्थिरवैद्युतिकी में प्रयुक्त होता है।

उपयोग

जहाँ चुम्बकन से युक्त पदार्थ (जैसे लोहा, फेराइट आदि) न हों, और एक या अनेक विद्युत-धारा-स्रोत दिए हों, वहाँ इसका उपयोग किया जाता है। जहाँ अधिकांश भाग चुम्बकन से युक्त पदार्थ हों और बहुत कम क्षेत्र में हवा या निर्वात हो वहाँ चुम्बकीय परिपथ के कांसेप्ट का उपयोग करके चुम्बकीय क्षेत्र की गणना की जा सकती है। जहाँ चुम्बकन से युक्त पदार्थ हों किन्तु चुम्बकीय परिपथ में हवा वाला क्षेत्र अपेक्षाकृत लम्बा हो, वहाँ फाइनाइट-एलिमेन्ट-विधि से चुम्बकीय क्षेत्र की गणना की जा सकती है।
जुताई रहित कृषि

जुताई रहित कृषि या बिना जुताई के खेती (No-till farming) खेती करने का वह तरीका है जिसमें भूमि को बिना जोते ही बार-बार कई वर्षों तक फसलें उगायी जातीं हैं। यह कृषि की नयी विधि है जिसके कई लाभ हैं।
यूएसबी

यूएसबी (अंग्रेज़ी: Universal Serial Bus / USB, उच्चारण: यूनिवर्सल सीरियल बस) विभिन्न उपकरणों को कम्प्युटर से जोड़ने की व्यवस्था है। यूएसबी को इंटेल एवं अन्य टेक्नोलॉजी कम्पनियों ने मिलकर बनाया था।

संस्करण

यूएसबी के तीन संस्करण बाजार में आये। सबसे पहले यूएसबी - १.१ आया इसकी अधिकतम डेटा स्थानांतरण गति (१.२ करोड़ बिट्स / सेकंड), १२ एमबी प्रति सेकेंड थी। इसके पश्चात यू० एस० बी० - २.० आया, इसकी अधिकतम डेटा स्थानांतरण गति (४८.० करोड़ बिट्स / सेकंड), एमबी प्रति सेकेंड थी। वर्तमान मे यू० एस० बी० - 3.0 भी उपयोग मे है। यूएसबी 3.0 को सुपर स्पीड यूएसबी नाम दिया गया है क्योंकि इसकी स्पीड पहले यूएसबी उपकरणों से कहीं तेज है। इसकी डेटा स्थानांतरण गति 4.8 जीबी प्रति सेकेंड है।

इन्हें भी देखें

यूएसबी फ्लैश ड्राइव
ओसीआर

हस्तलिखित, टाइप किये हुए या प्रिन्ट किये हुए पाठ (टेक्स्ट) की छबि का कम्प्यूटर द्वारा पढ़े जाने योग्य टेक्स्ट रूप में परिवर्तन ओसीआर (प्रकाश द्वारा वर्णों की पहचान/Optical charecter recognition) कहलाती है। आजकल यह छबि-प्रसंस्करण पर आधारित कम्प्यूटर प्रोग्रामों द्वारा आसानी से सम्भव हो गया है किन्तु इसे यांत्रिक तरीकों से भी करना सम्भव है। 
वस्तुत: यह पैटर्न की पहचान, कृत्रिम बुद्धि और मशीनी-दृष्टि (machine vision) के क्षेत्र में अनुसंधान का एक क्षेत्र है। पहले ओसीआर प्रोग्रामों को प्रशिक्षित करना पड़ता था किन्तु अब बहुत से 'बुद्धिमान' प्रोग्राम भी बना दिये गये हैं जो अधिकांश फांटों को बहुत अधिक शुद्धता के साथ पहचान लेते हैं।

निःशुल्क ओसीआर

गूगल ओसीआर, GOCR, SimpleOCR, TopOCR, FreeOCR आदि।